Araba.irekiaren. eus-en erabiltzeko baldintzak

irekia.araba.eus Arabako Foru Aldundiaren gobernu irekiaren ataria da eta Arabako Lurralde Historikoko sektore publikoaren eta herritarren arteko elkarrekintza elementu iraunkorra izateko diseinatu da. Proiektu honetan parte hartzeko duzun interesa aldez aurretik eskertuz, haren helburu nagusien berri ematen dizugu:
Herritarren esku jartzea publizitaterako betebeharrak dituen informazioa.
Herritarren entzuketa aktiboa sustatzea eta herritarren eta foru sektore publikoaren arteko elkarrizketa bultzatzea.
Herritarren partaidetza eta inplikazioa bideratzea gai publikoetan.
Herritarren beharrizanak identifikatu eta baliabideak eskuratzea, herritarrek benetan parte har dezaten gai publikoetan.
Hemen irekia.araba.eus-erako sarbidea eta erabilera arautzen duten baldintzak azaltzen dira, herritarren eskura jarritako edukiak eta zerbitzuak barne.

LEHENENGOA: ZERBITZUAREN XEDEA
irekia.araba.eus-en erabiltzeko baldintzek bermatu nahi dute herritar orok eman ahal izatea bere iritzia eta ekarpenak, eta abiarazten diren prozesu parte hartzaileetan parte hartu ahal izatea, horregatik mehatxuak edo irainak jaso gabe. Horregatik, erabiltzaile guztiek, erabiltzeko baldintza horiek onartze hutsagatik, konpromisoa hartzen dute bertan parte hartzen dutenekin errespetuzko hizkuntza batekin komunikatzeko.

BIGARRENA: BALDINTZAK
irekia.araba.eus-en erabilerak baldintza hauek beteko ditu. Baldintzok aldian behin eguneratu ahalko dira, baina Euskararen eta Gobernu Irekiaren Zuzendaritzak ohartaraziko du erabiltzeko baldintzen edo pribatutasun politikaren aldaketaz. Interesdunak erabiltzeko baldintzak ez onartzea erabakitzen badu, ezingo ditu erabili irekia.araba.eus-en eskainitako parte hartzeko zerbitzuak eta funtzionaltasunak.
Euskararen eta Gobernu Irekiaren Zuzendaritzak beretzat gordetzen du, otsailaren 8ko 1/2017 Foru Arauak, gardentasunaren, herritarren parte hartzearen eta gobernu onarenak, jasotzen dituen prozesu parte hartzaileei buruzko zenbait tresna eta irizpideren arabera, irekia.araba.eus-eko zerbitzuak eta/edo edukiak, alde bakarretik, hobetu, aldatu edo deuseztatzeko eskubidea.

Atariaren erabilera zuzena egiteko betebeharra
Erabiltzaileak konpromisoa hartzen du atariaren erabilera egokia egiteko eta ez erabiltzeko legez kontrako edo fede onaren eta lege ordenamenduaren kontrako jarduerak (adibide moduan eta aukerak agortu gabe) egiteko; arduradunaren, haren hornitzaileen edo hirugarren pertsonen sistema fisiko eta logikoetan kalteak eragiteko, sarean birus informatikoak edo arestian aipatutako kalteak eragin ditzaken bestelako edozein sistema fisiko edo logiko sartu edo zabaltzeko, ahaztu gabe pertsonen ohorea, intimitate pertsonala edo familiarra eta irudia, jabetza eskubideak eta hirugarrenak diren bestelako eskubideak, hirugarrenen edukiak edo irudia transmititu, zabaldu, biltegiratu, eskura jarri, jaso, lortu edo eskuratzearen ondorioz, urratzen edo hausten dituzten guztiak ahaztu gabe; edukiak transmititu, zabaldu, biltegiratu, eskura jarri, jaso, lortu edo eskuratzearen ondorioz lehia desleial eta legez kontrako publizitateko egintzak egiteko; edukiak egiazkoak, zehatzak, osoak, egokiak eta/edo eguneratuak ez izateko, eta, nolanahi ere, erabiltzaileak kalterik gabe uzten du Euskararen eta Gobernu Irekiaren Zuzendaritza erreklamazio judizial edo estrajudizial ororen aurrean.
irekia.araba.eus-en aktibo dauden prozesu parte hartzaileen bitartez egitea jasota ez dauden herritarren ekarpen guztiak, Arabako Foru Aldundiaren erregistro orokorrera (Probintzia Plaza, 5, 01001 Gasteiz, Araba) bideratuko dira izapidetu eta/edo erantzuteko.
Webgunerako sarreraren nahiz bertan agertzen den informazioaz egiten den erabileraren erantzukizuna, sarrera edo erabilera egiten duenarena da soilik. Euskararen eta Gobernu Irekiaren Zuzendaritzak ez du inolako erantzukizunik edukiko webgunera sartzeak edo informazioa erabiltzeak sortzen dituzten ondorio, kalte eta galerak direla eta. Hala ere, bere eskumenak erabiltzean men egin beharreko lege xedapenen aplikazioaren ondoriozko jardunek sortzen dituzten ondorio, kalte eta galeren erantzulea izango da.
Euskararen eta Gobernu Irekiaren Zuzendaritzak erantzukizun oro baztertzen du beraz kanpoko edozein hirugarrenek utzi edo emandako edukien, nahiz erabiltzaileek emandako iritzien ondorioz izan daitezkeen mota orotako kalte eta galerengatik.
Erabiltzailearen izenaren eta pasahitzaren erabilera eta zaintza
Erabiltzaileak konpromisoa hartzen du erabilitako pasahitzaren eta erabiltzaile izenaren erabilera arduratsua egin, eta biak isilean gordetzeko. Erabiltzaileen ardura esklusiboa izango da bere pasahitzaren konfidentzialtasunari eustea, eta beraz, betebehar hori urratzeak edo pasahitza ezagutarazteak , nahiz, daukan zaintzeko betebeharra urratzearen ondorioz hirugarren batek egin lezakeen erabilera okerrak eragindako mota orotako kalte, gastu eta/edo galera guztiak hartzen ditu bere gain.
Prozesu parte hartzaile, zerbitzu eta edukietarako sarbidea ezereztea
Euskararen eta Gobernu Irekiaren Zuzendaritzak, berak bakarrik erabakita, uneoro ukatu, kendu, eten eta/edo blokeatu ahalko ditu, aurretik ohartarazi beharrik gabe, erabiltzeko baldintza horiek betetzen ez dituzten erabiltzaileak, eta haren kontua eta hari dagokion informazio guztia ezabatu edo, kasuan kasu, datu horietarako edo Arabako Foru Aldundiaren gobernu irekiko atarirako betarako sarbidea ukatu ahalko dio. Euskararen eta Gobernu Irekiaren Zuzendaritzak ez du bere gain erantzukizunik hartuko irekia.araba.eus-erako sarbidea ezerezteagatik Euskararen eta Gobernu Irekiaren Zuzendaritzak beretzat gordetzen du erabiltzaile jakin batzuei sarbidea guztiz edo partzialki mugatzeko eskumena, baita eduki mota jakin batzuk ezereztatu, eten, blokeatu edo ezabatzekoa, horretarako egoki diren tresna teknologikoak erabiliz, biltegiratu eta/edo zabaldutako jarduera edo informazioa legez kontrakoa dela edo hirugarren baten ondasunak edo eskubideak urratzen dituela egiatan baleki.
Halaber, erabiltzaileak aukera dauka Euskararen eta Gobernu Irekiaren Zuzendaritzari erabiltzeko baldintza horiek urra litzaketen eduki, ohar edo erabiltzaileen berri emateko. Salaketa horiek egia direla egiaztatzen bada, arestiko paragrafoetan xedatutakoaren arabera, edukiak eta oharrak ezabatu, edo salatutako pertsonen datuak ezereztatu ahalko ditu.
Komunikazioak
Egindako komunikazio guztiak eraginkortzat jotzen dira ondorio guztietarako mezu elektronikoaren bidez erabiltzaileak bere kontuari alta ematean emandako helbide elektronikora egiten direnean. Erabiltzaileak berariaz onartzen du datu horiek berak eman dituela eta guztiz egiazkoak direla.

HIRUGARRENA: JABETZA INTELEKTUALA ETA INDUSTRIALA
“irekia.araba.eus”en bidez, Euskararen eta Gobernu Irekiaren Zuzendaritzak informazio garrantzitsua aldian behin argitaratzea eta eguneratzea koordinatzen du, herritarrei foru administrazioaren jardueraren eta funtzionamenduaren gardentasuna bermatzeko. irekia.araba.eus-en eskura jarritako edukia eta informazioa, Arabako Foru Aldundia titular den jabetza intelektualeko eskubideei lotuta dagoena, haren orrialde nagusian jakinarazten den lizentziaren pean geratuko da. Edukiren batek jabetza intelektualeko eskubideei dagokienez berezitasunen bat edukiz gero, argi eta berariaz jakinaraziko da, kasuan kasu, aplikatu beharreko lizentziari edo eskubide guztiak gordetzeari buruz.
Izan litzakeen jabetza industrialeko eskubideei dagokienez, Arabako Foru Aldundiaren jabetzakoak dira, eta gordeta geratzen dira haien gaineko eskubide guztiak.
Atari horretan eskura jarritako informazioaren erabilerak, erabiltzeko baldintza hauetan xedatutakoa urratzen dutenak, nahiz Arabako Foru Aldundiaren jabetza intelektual eta industrialeko eskubideetan eragindako kalteek, administrazio horri legez dagozkion ekintzak erabiltzea eta, hala badagokie, erabilera horretatik datozen erantzukizunak ekarriko dituzte.

LAUGARRENA: ADINGABEAK
Adingabeek eskuratzen dituzten eduki eta zerbitzu zehatzak zehazteko erantzukizun osoa haien ardura duten adin nagusikoei dagokie. Euskararen eta Gobernu Irekiaren Zuzendaritzaren ustez, atarian sartzen den unetik, adingabeak bere gurasoen, bere tutorearen edo bere legezko ordezkariaren baimena dauka.

BOSGARRENA: COOKIEAK ETA ESTEKAK
Euskararen eta Gobernu Irekiaren Zuzendaritzak erabiltzaileei jakinarazten die irekia.araba.eus-ek Google Analytics darabilela, Google, Inc. Delawareko konpainiak ematen duen web zerbitzu analitiko bat. Haren bulego nagusia hemen dago: 1600 Amphitheatre Parkway, Mountain View (Kalifornia), CA 94043, Estatu Batuak (“Google”). Google Analytics-ek “cookieak” erabiltzen ditu. Zure ordenagailuan kokatutako testu fitxategiak dira, Arabako Foru Aldundiaren gobernu irekiko atariari pertsonek atariari ematen dioten erabilera aztertzen laguntzeko. Google-k gure kontura erabiliko du informazio hori, irekia.araba.eus-i ematen diozun erabileraren arrastoari jarraitzeko, jardueraren txostenak bilduz eta Interneteko jarduerari eta erabilerari lotutako beste zerbitzu batzuk emanez. Google-k hirugarrenei helarazi ahalko die informazio hori legediak hala eskatzen duenean, edo hirugarren horiek informazioa Google-ren kontura prozesatzen dutenean. Erabiltzaileak cookieen erabilera desgaitu dezake, bere arakatzailearen konfigurazio egokia hautatuz. Erabiltzaileak, irekia.araba.eus-en nabigatzean, berari buruzko informazioa tratatzea baimentzen du, arestian adierazitako moduan eta xedeetarako. Ez dira inolaz ere erabiltzen informazio pertsonala biltzeko.

SEIGARRENA: PRIBATUTASUN POLITIKA
Euskararen eta Gobernu Irekiaren Zuzendaritzak bermatzen du irekia.araba.eus-en datuen babesaren arloko araudia betetzen dela. Zio horrekin, pribatutasun politika bat garatu du, zeinean baimena eskatzen zaizu zure datu pertsonalak tratatzeko baimena eskatu eta haren xedea, biltzen diren datuen tipologia, dauzkazun eskubideak eta Euskararen eta Gobernu Irekiaren Zuzendaritzarekin eta datuen babeserako ordezkariarekin harremanetan jartzeko datuak jakinarazten baitzaizkizu.
Halaber, Datuak Babesteko Erregelamendu Orokorrean jasotako printzipioak oinarri hartuta, irekia.araba.eus atarian segurtasun maila egokia bermatzea bilatzen duten neurri tekniko eta antolamenduko egokiak aplikatu dira. Nolanahi ere, erabiltzaileak jakin behar du Interneten ez dagoela gainditu ezin den segurtasun neurririk.
Pribatasun politika: https://irekia.araba.eus/eu/politica-de-privacidad


